Správa zo zahraničnej pracovnej cesty
1.	Účastníci ZPC
Ing. Jaroslava Kováčová, národný projektový koordinátor (NPC) EUREKA
2.	Zahraničná pracovná cesta
štát/mesto: Brusel, Belgicko
vykonaná v dňoch: 25. - 26.6.2012
účel cesty: účasť na Eurostars akadémii
spôsob financovania ZPC: MŠVVaŠ SR
3.	Rámcový program
25.6.2012	-	ráno prílet do Bruselu, účasť na školení časť I.
26.6.2012	-	účasť na školení časť II., odlet z Bruselu
4.	Stručný priebeh školenia
Sekretariát EUREKA pripravuje každoročne pre nových účastníkov programu Eurostars školenia zamerané na prácu s databázami, evidenciu projektov a ich celkovú koordináciu. Školenie bolo rozdelené na dve časti a  ukončené záverečným testom.
Prvý deň školenia získali účastníci prehľad o celkovom fungovaní a podmienkach programu Eurostars (iniciatíva programu EUREKA podporujúca malé a stredné podniky s vlastným výskumom a vývojom, kde výsledky sú určené pre trh) a o spôsobe akým prebiehajú verejné výzvy programu. Dozvedeli sme sa akým spôsobom sa podávajú žiadosti, ako prebieha proces validácie, kontrola spôsobilosti a finančnej schopnosti účastníkov, aké projekty celkovo majú šancu uspieť.
Počas druhého dňa sme boli oboznámení o procese monitorovania Eurostars projektov. Prvá časť bola zameraná na iniciáciu projektu (prípravu konzorciálnej dohody a registráciu projektov), realizáciu projektu (správy o pokroku bežiacich projektov a postupoch v prípade žiadostí o menšie, čí zásadné zmeny počas doby riešenia), dopad projektov (vypracovanie záverečných správ, market impact report – správa o dopade na trhové prostredie, a zverejňovanie tzv. success stories – medializácia najúspešnejších projektov). Druhá časť informovala o fungovaní národných financujúcich orgánov (v našom prípade MŠVVaŠ SR) o postupe platieb EU top-up financovania a požiadavkách a spôsoboch vykonávania auditu. 
Školenie bolo ukončené vedomostným testom o všeobecnom prehľade a odovzdaním certifikátov.

5.	 Odporúčané závery
Na základe tohto školenia i na základe záverov XXVI. ministerskej konferencie EUREKA, ktorá sa uskutočnila dňa 22. júna 2012 bude potrebné v týchto dňoch finalizovať schému podpory projektov EUREKA a Eurostars v rokoch 2012 a 2013, a následne sa venovať udržateľnosti programu pri prípravách „novej“ kohéznej politiky i na obdobie 2014-2020.
T: ihneď (určenie zodpovedností)					Z: J. Kováčová

Finalizácia zmlúv pre úspešných riešiteľov Eurostars projektov k umožneniu riešenia a spolufinancovania a príprava manuálu procesov.
T: ihneď								Z: J. Kováčová

6. Prehľad prinesenej dokumentácie:

Všetky materiály a prezentácie, spolu s kontaktnými adresami účastníkov školenia i prezentérov sú k dispozícii na Odbore medzinárodnej spolupráce vo výskume a vývoji (SVT MŠVVaŠ SR, Lamačská cesta 8/a).

Správu vypracovala:   
     Ing. Jaroslava Kováčová			             ................................
  národný koordinátor projektov

Bratislava, 27.6.2012 

Správu schválila: 
    RNDr. Marta Cimbáková 	                   		  ..............................
 generálna riaditeľka  sekcie vedy a techniky